Spania og Italia forbyr shortsalg

Sjeføkonom kaller myndighetenes tiltak en ekstremreaksjon for å unngå panikksalg.

SHORT: Spanske og italienske myndigheter forsøker febrilsk å bremse børsfallet. Dermed innføres forbud mot shortsalg. Vis mer byoutline Heino Kalis

Publisert: Oppdatert: 23. juli 2012 16:52 , Publisert: 23. juli 2012 14:37

Finanstilsynene i Spania og Italia har innført et forbud mot shortsalg av aksjer.

Dette melder nyhetsbyrået Dow Jones Newswires.

Forbudet vil gjelde i 3 måneder i Spania og ut uken i Italia. Begge er tilsynelatende innført i et forsøk på å stabilisere utsatte aksjer.

I Italia gjelder forbudet kun for bank- og finansaksjer, mens det i Spania gjelder for alle typer aksjer.

Les også: Ryanair gjør store Spania-kutt

Dette er shortsalg Når en investor selger aksjer «short» - selges i realiteten aksjer en ikke har.

Normalt gjør man samtidig en avtale med en annen aksjeeier om å «låne» et antall aksjer, slik at kjøperen er garantert å få aksjene levert. Formålet med slikt shortsalg er å tjene penger på at aksjen faller i verdi, innen utlåneren av aksjer vil ha aksjer tilbake. Vis mer vg-expand-down

Forbud mot shortsalg av aksjer har blitt innført ved en rekke anledninger i etterspillet av finanskrisen, og senest i fjor sommer i begge landene.

Sist forbud mot shortsalg av spanske bankaksjer ble innført i august i fjor, og opphevet i februar i år i Spania.

- Ekstremreaksjon

Sjeføkonom Shakeb Syed i Sparebank 1 Markets forklarer at tiltaket har til hensikt å hindre en selvforsterkende bølge av salg av aksjer.

- Dette er noe man gjør for å hindre panikksalg i markedet. Det er en ekstremreaksjon fra myndighetenes side, sier Syed til E24.

Han vil ikke gå lengre enn å kalle det en ekstremreaksjon fordi tiltaket er rasjonelt. Det kan bidra til å begrense salgsvolumer og situasjoner der investorer selger for det falt i går.

- Litt desperat handling

Aksjesjef Paal Karstensen i DNB Markets mener dette viser at myndighetene er bekymret over situasjonen.

- Det virker som en litt desperat handling og som et resultat av redusert verktøykasse. Det er positivt at det er tidsbestemt over såpass kort tid, men vi ønsker ikke at markedsplassene reguleres på denne måten, sier han til E24.

Forvalter Peter Warren er usikker på om tiltaket fungerer.

- Jeg har ikke testet hypotesen om det fungere eller ikke, sier Warren til E24.

- Jeg merker meg imidlertid at de aktuelle myndigheters tiltak står i grov kontrast til alle som forsøker å innbille oss at det ikke er noen krise, legger han til.

Forbud mot shortsalg er et høyst omstridt tema, ettersom det kan få negative, og uforutsette, effekter.

Den 18. august 2011 falt plutselig Dax-indeksen i Frankfurt kraftig tilbake. I tiden var det stor usikkerhet rundt hva som forårsaket fallet, mens det i ettertid er antatt at fallet ble forårsaket av forvaltere som forflyttet shortposisjoner fra Paris (hvor det nettopp var blitt forbudt), til Frankfurt.

Les også: